Sabrina Calvo

**Sabrina Calvo** (Marseilla, 1974ko irailaren 19a) idazlea, bideojoko-sortzailea, marrazkilaria, gidoilaria eta diseinatzailea da.

## Biografia 
Sabrina Calvo 1974ko irailaren 19an jaio zen Marseillan, David Calvo izenarekin. 2017an, Nanteseko *Les Utopiales* zientzia-fikziozko nazioarteko jaialdian eman zuten *Mauvais Genre* irratsaioan armairutik atera eta transa dela azaldu zuen. Paris eta Montrealen ditu ohiko bizitokiak. Hainbat hitzaldi eman ditu eta mahai-ingurutan parte hartu, besteak beste, ''Biennale d'Arts Numériques Chroniques* bienalean (2020), *Mutek* musika elektronikoaren jaialdian (2021), *Sonic Protest* musika esperimentalaren jaialdian (2022), *Addon : Rencontres des professionnels du jeu vidéo* topaketetan (2018), Renneseko *Stunfest : the 14th international videogames rendez-vous* jardunaldietan (2018), *Immersity* errealitate hedatuaren (Extended reality) industriako profesionalen jardunaldietan (2020), Montrealeko *Congrès Boreal* zientzia-fikziozko eta fantasiazko literaturari buruzko jardunaldietan (2018), Saint-Maloko  *Étonnants Voyageurs* nazioarteko literatura-jaialdian (2018), *Les Utopiales* zientzia-fikziozko nazioarteko jaialdian (2018), Épinal-eko *Les Imaginables* literatura jaialdian (2024), Lyongo Les Intergalactiques zientzia-fikzioaren jaialdian (2024) eta Pariseko Maison de la poésie kulturgunean (2021). 

2021ean, beste zazpi egilerekin batera (Mel Andoryss, Samantha Bailly, Cécile Duquenne, Mélanie Fazi, Betty Piccioli, Véronique Roméo eta Marie Valente), bere editoeari zuzendutako gutun ireki bat sinatu zuen irudimenezko literaturen munduan jarrera sexistak eta toxikoak desagertzea aldarrikatuz.

### Idazle ibilbidea 
1997an, Sabrina Calvok bere lehen eleberria argitaratu zuen, *Délius, une chanson d'été*. Liburua Frederick Delius konpositoreari buruzko kontakizun bat da, eta izenburuak Calvok miresten duen Kate Bush abeslari britainiarraren kanta baten aipamena da, *Never for Ever* albumeko *Delius (Song of Summer)* abestiarena, hain zuzen. Liburuaren jatorrizko azala ere Kate Bushen albumaren azalean dago inspiratuta.

2004an, Sabrina Calvok Thomas Azuélos-ek marrazturiko *Télémaque* komikiaren gidoia idatzi zuen..

2015ean, Sabrina Calvok *Sous la Colline* liburua argitaratu zuen. *Sous la Colline* hiri-fantasiazko eleberri transfeministak Le Corbusier arkitekto eta hirigileak Marseillan proiektaturiko *Cité Radieuse-ren* topografia intimoa aztertzen du, eta hiriaren mitoak baliatzen ditu. 2017an argitaratutako *Toxoplasma* eleberri antidistopikoan, Calvok iraultza ondorengo Montreal hiri antikapitalista aurkezten du, eta genero-identitateak kuestionatzen ditu. 2018ko *Grand Prix de l’Imaginaire* saria jaso zuen.

#### *Melmoth Furieux* 
Calvok horrelako gaiak arakatzen jarraitu zuen *Melmoth Furieux* eleberrian, 2021ean argitaratutako ukronia, gaur eguneko Parisko Komuna bat aurkezten duena orainaldi alternatibo, kontrolatu eta autoritario batean. Eleberri horren protagonista eta narratzailea Fi da, egiazko pertsonaia historiko batean inspiratutako emakumea: Parisko Komunako Eulalie Papavoine jostun eta *ambulancière* (kanpaina-ospitale bateko erizaina). Fi Bellevillen bizi den jostun bat da. Bere neba, Disneyko langilea, 1992an suizidatu zen, Disneylandiaren inaugurazioan, bere buruari su emanda. Geroago, Fik bat egin zuen Bellevilleko komuna autogestionatu libre batekin, milizien aurkako matxinada antolatzeko. Liburuaren izenburua bi eleberri klasikoren aipamena da: Balzac-en *Melmoth réconcilié* nobelarena eta Charles Robert Maturin-en *Melmoth ou l'Homme errant-ena*.

#### Sabrina Calvoen estiloa 
Sabrina Calvoren eleberriak zientzia fikzioaren generoan sailkatu ohi dira. Marseilla, Paris eta Montreal bezalako hirietako unibertso geografikoak arakatzen dituzte, mundu distopiko eta onirikoetan, eta leku eta gertaera historiko iraultzaileetan inspiratzen dira. Bere lanek ikuspegi antikapitalista, anarkista eta transfeminista erakusten dute, eta *Cyberpunk* eta *Urban fantasy*  generoen ezaugarriak dituzte. Calvo literatura lesbikoaren egile enblematikoen artean aipatua izan ohi da.

Sabrina Calvok zenbait sari jaso ditu bere nobela eta produkzioengatik. *Wonderful* eleberriari esker, 2002ko Julia-Verlanger literatura saria lortu zuen. 2016an, *Sous la Colline* nobelak eleberri frankofonoen kategoriako Bob-Morane saria jaso zuen. Azkenik, *Toxoplasmak* *Imaginaire* sari nagusia eta Rosny aîné saria irabazi zituen 2018an.

## Argitalpenak 
### Eleberriak 
* *Délius, une chanson d'été* (1997, Mnémos)
* *La Nuit des labyrinthes'' (2003, J'ai lu)
* *Wonderful* (2001, Bragelonne) (2002ko eleberri onenaren *Julia-Verlanger* saria)
* *Sunk*, Fabrice Colin-ekin elkarlanean (2005, Les Moutons électriques), Arnaud Cremet-en ilustrazioak.
* *Minuscules flocons de neige depuis dix minutes* (2006, Les Moutons électriques)
* *Elliot du Néant* (2012, La Volte)
* *Sous la colline* (2015, La Volte) (2016ko nobela onenaren *Bob-Morane* saria) (2018ko eleberri frankofonoaren ''l'Imaginaire* sari nagusia
** *Les Palmiers noirs* (2001)
** *Pièces de huit* (2003)
* *AK*, Jean-Paul Krassinsky eta Laetitia Schwendimann-ekin, (Carabas Révolution)
** *Misère* (2004)
** *Maladie* (2006)
* *Télémaque*, Thomas Azuélos-ekin (2004, Carabas Révolution)
* *Akhenaton*, Thomas Azuélos-ekin (2006, Carabas Révolution)
* *La Guerre civile mondiale* (2007, Carabas Révolution)
* *Constellations*, Popcube-ren marrazkiak 
** *Dans le stade* (2008, Ankama)
** *Les anoraks* (2010, Ankama)
** *Le Nord* (2016, auto-edizioa)
* *Vorax*, Gabriel Delmas-ekin (2010, Quadrants)
* *Le Grand Doudou*, [in *Les fables de la poubelle 2*, Jean Paul Krassinskyrekin], (2010,Dargaud)
* *Hacker la peau,'' Jul' Maroh-ekin,(2023, Le Lombard)

### Ludografia 
* *Le Pendu*, *Nephilim* rol-jokuaren osagarria (Multisim, 1997)
* *Al Amarja*, *Conspirations* rol-jokuaren osagarria (Halloween Concept, 2002)
* *Dead pixel* (Ankama Play, 2009)
* *Coin of destiny* - Jurie Horneman eta Andy Schmoll-ekin (2012)
* *Calvinball* - Étienne Mineur-ekin (ENSAD, 2012)
* *Starlay* (Volumique, 2013)
* *Pachalafaka* (LAGameSpace, 2013)
* *Kwaan* (Ankama Games, 2016)
* *World of Yo-Ho* (Volumique, 2016)
* *The InnerFriend* (Playmind, 2018)
* *Oniri* (Tourmaline, 2018)

### Filmografia 
Sabrina Calvok Jan Kounenek zuzendutako errealitate birtualeko *7 Lives* filmaren gidoia idatzi zuen, Charles Ayats-ekin elkarlanean. *7 Lives* 2019ko Tribecako Zinemaldian VR (Errealitate birtuala) sailean aukeratua izan zen.

## Sariak 
* *Wonderful* :
** Prix Julia-Verlanger. Eleberririk onena. 2002
* *Sous la Colline* :
** Prix Bob-Morane. Eleberririk onena. 2016
* Pour *Toxoplasma* :
** Grand prix de l'Imaginaire. Eleberri frankofonorik onena. 2018
** Prix Rosny aîné. Eleberririk onena. 2018

## Erreferentziak 
## Bibliografia 
* «Sabrina Calvo, *Wonderful*», in *Panorama illustré de la fantasy & du merveilleux*, Les moutons électriques éditeur, 2004 (407-408 or.).
* *Fantasy Stars : Auteurs de fantasy et gamers.* Olivier Gand-en dokumentala (2011). (Fantasiazko generoaren zenbait idazle frantsesek bideojokoen munduarekin duten harremana azaltzen duen dokumentala).

## Kanpo estekak 
* ''Volutes 2 - La technologie au crible de l'imaginaire avec Sabrina Calvo* (2020-12-31) Radio Parleur - Volutes podcast-a
* *Les fins du monde douces - Sabrina Calvo* (2018ko maiatza) Étonnants Voyageurs
* *Melmoth Furieux par Sabrina Calvo* (2021-12-06) *c'estplusquedelasf.com*
* *Calvo, Sabrina - Toxoplasma (La Volte, 2017)* Étonnants Voyageurs
* *Summary Bibliography: David Calvo*. Internet Speculative Fiction Database
* *Sabrina CALVO''.  NooSFere.